ᱜᱩᱢᱞᱟ ᱦᱚᱱᱚᱛ

ᱜᱩᱢᱞᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱟᱹᱯᱤᱥ (ᱦᱮᱰᱠᱩᱣᱟᱴᱟᱨ) ᱫᱚ ᱜᱩᱢᱞᱟ ᱨᱮ ᱢᱮᱱᱟᱜᱼᱟ ᱾

ᱧᱩᱢ
ᱥᱮᱫᱟᱭ ᱢᱤᱫ ᱚᱠᱛᱮ ᱱᱚᱶᱟ ᱴᱷᱟᱶ ᱨᱮ ᱚᱱᱟ ᱥᱩᱨ ᱥᱩᱯᱩᱨ ᱦᱚᱲ ᱠᱚᱣᱟᱜ ᱢᱤᱫ ᱛᱟᱞᱢᱟ ᱛᱟᱦᱮᱸ ᱠᱟᱱᱟ , ᱱᱚᱸᱰᱮ ᱦᱚᱲ ᱠᱚ ᱡᱟᱣᱨᱟᱜ ᱠᱟᱱ ᱛᱟᱦᱮᱸᱫ ᱟᱨ ᱢᱤᱫ ᱡᱤᱱᱤᱥ ᱛᱮ ᱟᱨ ᱢᱤᱫ ᱡᱤᱱᱤᱥ ᱠᱚ ᱵᱚᱫᱚᱞᱮᱫ ᱛᱟᱦᱮᱸᱫ ᱾ ᱚᱱᱟ ᱴᱷᱟᱶ ᱫᱚ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱜᱚᱣ-ᱢᱮᱞᱟ ᱾ ᱜᱩᱢᱞᱟ ᱟᱹᱲᱟᱹ ᱫᱚ ᱜᱚᱣ-ᱢᱮᱞᱟ ᱟᱹᱲᱟᱹ ᱠᱷᱚᱱ ᱜᱮ ᱥᱤᱨᱤᱡ ᱟᱠᱟᱱᱟ ᱢᱮᱱᱛᱮ ᱦᱚᱲ ᱠᱚ ᱯᱟᱹᱛᱭᱟᱹᱣᱟ, ᱡᱟᱦᱟᱸ ᱫᱚ ᱦᱤᱱᱫᱤ ᱟᱹᱲᱟᱹ ᱜᱚᱣ (ᱜᱟᱹᱭ/ᱢᱤᱦᱩ) ᱟᱨ ᱢᱮᱞᱟ (ᱦᱟᱴ ᱯᱟᱛᱟ) ᱨᱮᱱᱟᱜ ᱢᱮᱥᱟ ᱠᱟᱛᱮ ᱵᱮᱱᱟᱣ ᱠᱟᱱᱟ ᱾ ᱡᱟᱦᱟᱸ ᱫᱚ ᱚᱠᱛᱚᱡᱟᱹᱱᱤ ᱜᱟᱥᱣ ᱠᱟᱛᱮ "ᱜᱩᱢᱞᱟ" ᱦᱟᱠᱟᱱᱟ ᱾

ᱱᱟᱜᱟᱢ
ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱜᱩᱢᱞᱟ ᱫᱚ ᱞᱚᱦᱟᱨᱫᱟᱜᱟ ᱦᱚᱱᱚᱛ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱘᱔᱓ ᱥᱟᱞᱮ ᱨᱮ ᱱᱚᱶᱟ ᱫᱚ ᱵᱤᱥᱱᱩᱯᱩᱨ ᱛᱟᱹᱨᱤ ᱛᱮ ᱠᱚ ᱟᱹᱜᱩ ᱞᱮᱫ ᱛᱟᱦᱮᱸᱫ ᱟᱨ ᱨᱟᱺᱪᱤ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱨᱟᱺᱪᱤ ᱦᱚᱱᱚᱛ ᱵᱮᱱᱟᱣᱮᱱᱟ ᱑᱘᱙᱙ ᱥᱟᱞᱮ ᱨᱮ ᱾ ᱑᱙᱐᱒ ᱥᱟᱞᱮ ᱨᱮ ᱜᱩᱢᱞᱟ ᱫᱚ ᱨᱟᱺᱪᱤ ᱦᱚᱱᱚᱛ ᱛᱟᱹᱨᱤ ᱨᱮ ᱡᱚᱜᱚ-ᱯᱤᱲ (Sub-division) ᱞᱮᱠᱟᱛᱮ ᱛᱟᱦᱮᱸ ᱭᱮᱱᱟ ᱾ ᱚᱱᱟ ᱛᱟᱭᱚᱢ ᱑᱘ ᱢᱮ ᱑᱙᱘᱓ ᱨᱮ ᱱᱚᱶᱟ ᱜᱩᱢᱞᱟ ᱦᱚᱱᱚᱛ ᱫᱚ ᱵᱮᱱᱟᱣᱮᱱᱟ ᱾ 

ᱥᱨᱤ ᱡᱚᱜᱚᱱᱱᱟᱛᱷ ᱢᱤᱥᱨᱚ ᱩᱱ ᱚᱠᱛᱚ ᱵᱤᱦᱟᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱩᱰᱷᱟᱹᱣ ᱞᱮᱫ ᱛᱟᱦᱮᱸᱫ ᱟᱨ ᱥᱨᱤ ᱫᱣᱟᱨᱤᱠᱟ ᱱᱟᱛᱷ ᱥᱤᱱᱦᱟ ᱫᱚ ᱱᱚᱶᱟ ᱦᱚᱱᱚᱛ ᱨᱤᱱᱤᱡ ᱯᱩᱭᱞᱩ ᱰᱮᱯᱩᱴᱤ ᱠᱚᱢᱤᱥᱱᱚᱨ (deputy commissioner) ᱞᱮᱠᱟᱛᱮ ᱛᱟᱦᱮᱸ ᱭᱮᱱᱟᱭ ᱾

ᱜᱩᱢᱞᱟ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱤᱱᱤᱡ ᱵᱚᱸᱜᱟ "ᱦᱟᱱᱩᱢᱟᱱ" ᱟᱜ ᱡᱟᱱᱟᱢ ᱴᱷᱟᱶ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱟᱜᱟᱨ ᱠᱷᱚᱱ ᱱᱟᱥᱮ ᱥᱟ:ᱜᱤᱧ ᱨᱮ ᱟᱡ ᱟᱨ ᱟᱡ ᱜᱳᱜᱳ ᱧᱩᱛᱩᱢ ᱛᱮ ᱢᱤᱫ ᱢᱩᱱᱫᱤᱨ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ "ᱨᱤᱥᱭᱟᱢᱳᱠ" ᱧᱩᱛᱩᱢᱟᱱ ᱢᱤᱫ ᱵᱩᱨᱩ ᱢᱮᱱᱟᱜᱼᱟᱹ ᱡᱟᱦᱟᱸ ᱫᱚ "ᱨᱟᱢᱟᱭᱚᱬ" ᱨᱮ ᱠᱚ ᱚᱞ ᱟᱠᱟᱫᱼᱟ ᱾

ᱱᱚᱶᱟ ᱦᱚᱱᱚᱛ ᱫᱚ ᱱᱤᱛᱚᱜ ᱨᱮᱰ ᱠᱚᱨᱤᱰᱚᱨ (Red Corridor) ᱛᱷᱚᱠ ᱨᱮ ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱵᱤᱥᱛᱤ ᱠᱟᱛᱮ ᱱᱚᱶᱟ ᱮᱞᱟᱠᱟ ᱨᱮ ᱦᱤᱱᱫᱤ ᱟᱨ ᱱᱟᱜᱽᱯᱩᱨᱤ ᱯᱟᱹᱨᱥᱤ ᱠᱚ ᱨᱚᱲ ᱮᱫᱟ ᱾ ᱚᱱᱟ ᱥᱟᱶᱛᱮ ᱟᱥᱩᱨᱤ, ᱚᱥᱴᱨᱚᱮᱥᱤᱭᱟᱴᱤᱠ ᱯᱟᱹᱨᱥᱤ ᱮᱢᱟᱱ ᱠᱚ ᱨᱚᱲ ᱠᱟᱱᱟ ᱑᱗,᱐᱐᱐ ᱜᱟᱱ ᱦᱚᱲ ᱾

ᱠᱩᱲᱩᱠᱷ ᱟᱨ ᱢᱩᱱᱰᱟᱨᱤ ᱯᱟᱹᱨᱥᱤ ᱦᱚᱸ ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱮᱞᱟᱠᱟ ᱠᱚᱨᱮ ᱠᱚ ᱨᱚᱲ ᱵᱟᱲᱟᱭ ᱜᱮᱭᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official district government website


ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:Minority Concentrated Districts in India
ᱛᱷᱚᱠ:1984 establishments in India